als_Latn dik_Latn sag_Latn
Isa Mustafa nuk e përjashton koalicionin me Vetëvendosjen, AAK-në e AKR-në, por s’e dëshiron me PDK-në
Lideri i LDK’së, Isa Mustafa ka thënë se partia e tij nuk e ka mbyllur derën për asnjë parti politike për të bërë koalicion pas zgjedhjeve të ardhshme nacionale.
Ai ka thënë se LDK synon ta largojë nga qeverisja PDK’në dhe të ndërojë Qeverinë me partitë që kanë qenë në opozitë.
“Mendoj se zgjedhje nuk duhet ta orientojmë kah PDK’ja e cila ka qenë në pushtet gjatë kësaj periudhe. Ndryshimi ndodh nëse qeveriset me partitë kanë qenë në opozitë”, ka thënë ai në RTK.
Mustafa: Minoritetet s’duhet të kenë më vende të rezervuara në Parlament
ustafa ka thënë se LDK është kundër vendeve të rezervuara për pakicat në Kuvendin e Kosovës.
Ai ka thënë vazhdimi i vendeve të rezervuara në Kuvendin e Kosovës për pakicat do ta dëmtonte demokracinë në Kosovë.
“Këto vende na qojnë në Ahtisaari Plus. Tërë politika kosovare ka qenë që të mos hapen procese të tilla. Procese të tilla krijojnë jostabilitet politik”, ka thënë Mustafa.
“Sot kemi vende të garantuara për pakicat. Hapja tani e debatit dhe kërkesës që të kemi vende të rezervuara prapë shkakton ndryshime të Kushtetutës”, ka shtuar ai.
Sipas tij, nëse hyjnë vendet e rezervuara në Kushtetutë atëherë këto vende s’do të hiqeshin më kurrë.
“Nuk e marrë si refuzim të kërkesave të QUINT’it”, ka thënë ai.
Mustafa: LDK do t’i marrë më shumë se 250 mijë vota në zgjedhjet e ardhshme
Mustafa ka thënë se në zgjedhjet e ardhshme LDK synon t’i marrë më shumë se 250 mijë dhe të dalë partia e parë në nivel vendi.
Ai pret që LDK të marrë vota edhe më shumë në Prizren, Pejë, Gjakovë dhe në qytete të tjera.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn